Ավետիսյանը հաստատել է, որ կա մեկ զոհ եւ չորս վիրավոր: Վիրավորներից երեքը գտնվում են հիվանդանոցում, զոհը ոստիկաններից է: «Ոստիկանը մեր հորդորներին չանսալով կրակ էր բացել մերոնց վրա եւ հնարավոր չէր զսպել նրան, մարդիկ ինքնապաշտպանական նպատակներով կրակել են եւ վիրավորել: Մեկ վիրավորը ծանր է, մյուս երկուսն ավելի թեթեւ են, նրանք հիվանդանոցում են, մեկն այստեղ է, նրա վիճակը բարվոք է, նա գնդակային վիրավորում չի ստացել»,- ասել է Ավետիսյանը: